**Saistošo noteikumu projekta “Par Liepājas pilsētas domes 2013. gada 14. novembra saistošo noteikumu Nr. 39 “Par nodevām par Liepājas pilsētas domes izsniegtajiem oficiālajiem dokumentiem un to atvasinājumiem” atzīšanu par spēku zaudējušiem” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu izdošanas mērķis ir atzīt par spēku zaudējušiem Liepājas pilsētas Domes 2013. gada 14. novembra saistošos noteikumus Nr. 39 “PAR NODEVĀM PAR LIEPĀJAS PILSĒTAS DOMES IZSNIEGTAJIEM OFICIĀLAJIEM DOKUMENTIEM UN TO ATVASINĀJUMIEM” (turpmāk – Saistošie noteikumi).  Saistībā ar Pašvaldību likuma spēkā stāšanos 2023. gada 1. janvārī un ņemot vērā likuma Pārejas noteikumu 6. punktu, Liepājas valstspilsētas pašvaldības dome izvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstību Pašvaldību likumam, kā arī pārskata pašvaldības saistošo noteikumu aktualitāti un lietderību.  Vispārēju regulējumu informācijas izsniegšanai, tostarp konkrētus maksas pakalpojumus un to apmēru, regulē Ministru kabineta 2006. gada 21. novembra noteikumi Nr. 940 “Noteikumi par informācijas sniegšanas maksas pakalpojumiem”. Saskaņā ar noteikumu 3.3. apakšpunktu par maksas pakalpojumu var uzskatīt tikai dokumentētās informācijas kopijas vai dublikāta izgatavošanu un izsniegšanu, ja attiecīgās informācijas apjoms ir lielāks par 20 lapām.    Saskaņā ar Liepājas Centrālās administrācijas Klientu apkalpošanas un pakalpojumu centra sniegto informāciju pēdējo piecu gadu periodā nav bijis pieprasījums sniegt informāciju atbilstoši Saistošajiem noteikumiem.  Tāpat, ņemot vērā, ka Liepājas valstspilsētas pašvaldība attīstās digitalizācijas virzienā un arvien vairāk dokumentu ir pieejami publiski elektroniskā formātā, tie sabiedrībai kļūst par vispārpieejamu informāciju pašvaldības oficiālajā interneta vietnē.  Pārskatot Saistošos noteikumus, un ņemot vērā iepriekš minētos apsvērumus, ir konstatēts, ka tie zaudējuši aktualitāti, netiek piemēroti un tos nepieciešams atzīt par spēku zaudējušiem. |
| 1. Fiskālā ietekme uz pašvaldības budžetu | Saistošiem noteikumiem nav fiskāla ietekme uz pašvaldības budžetu, kā arī nav nepieciešama jaunu institūciju izveide. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Neietekmē. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē. |
| 1. Informācija par izpildes nodrošināšanu | Pamatojoties uz Pašvaldību likuma 47.panta otro daļu, Saistošie noteikumi un paskaidrojuma raksts tiks nosūtīti Vides aizsardzības un reģionālās attīstības ministrijai.  Saistošie noteikumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē www.liepaja.lv. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošo noteikumu izpilde nerada papildu izmaksas pašvaldībai.  Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības oficiālajā tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus.  Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs Gunārs Ansiņš